
Biogratta ái Bartnolomeus Sotero Sneek (Boy) 


Bartholomeus Sotero Sneek (Roy) a nace na Aruba 22 di april, 1947. Nomber di 
cariño ta Roy, meester Sneek of meneer Sneek, of maestro. Nomber di Roy su 
mama ta Martina Lacle naci dia 30 di januari 1930, y su tata ta Jesus Sneek, mihor 
conoci como Chu naci dia 15 di october 1917, conoci tambe como gezaghebber di 
Dakota e tempo aya. Coincidencia cu e aña 1917, ta e mes un aña cu Rufo Wever a 
nace. Roy tin nuebe ruman, esun mayor a fayece despues di tres luna y tin dos mas cu 
a fayece. Roy ta casa cu Sonia Emma Lande, kende a nace dia 5 di april 1953. Nan a 
casa dia 15 di october 1976. Nan tin un yiu muhe cu yama Ilona y ta un hurista y un 
yiu homber cu yama Ryangelo kende ta bombero. Roy ta bin for di un famia musical. 
Su tata tabata canta y toca guitara y su mama tabata canta hopi ranchera. E rumannan 
homber tur ta toca un instrumento y e rumannan muhe ta canta. 


Segun Roy, muslca ta su pasion y no ta considera su mes un artista 



Musica a bira manera un pasion. Roy ta bisa cu e ultimo dies añanan el a siña 
masha hopi mes! E ta hopi autodidacto y ta bisa semper cu nos tin nos 
musiconan aki na Aruba, nos hendenan experencia. P’esey tin biaha Roy ta 
rabia! E ta protesta bon cla “cu rabia”, principalmente ora cu nos ta busca 
miembro di hurado di pafo! Nos tin nos hendenan sofistica aki na Aruba, kendenan 
por husga riba tur tereno! Riba bos, riba letra y melodia, riba areglo, nos tin nos 
hendenan. Y nos mester keda aprecia nan. E mes a siña hopi di nos hendenan. Y te 
hasta alumnonan cu tabata haya les di Roy na scol, ta nan ta bira su maestro awor. 
Por ehempel Federico Martis y Ivan Quandus. 


i bida artistico 

Roy a cuminsa canta cu cinco aña 
den coro di mucha bou direccion 
di Ad Stenzen na Arubaanse 
Muziek School. Despues di 
cuatro aña el a pasa pa De 
Trupialen y ey el a canta te cu su 
diescuatro aña. Despues el a pasa 
pa misa Fatima di Dakota. E1 a 
cuminsa canta cu coro, despues el 
a dirigi coro cu canticanan di un 
stem. Despues el a dirigi mas 
tanto pa dos bos, bou guia di 
Harry van der Putten. E organista 
cu a traha cune y cu te ainda ta na 
bida ta Norma Stephens. E1 a 
sigui dirigi pa un bos te cu cuatro 
bos y coro mixto cu ta ensera alto, 
soprano, tenor y bass. Roy a yega 
di dirigi otro coronan tambe. 

Despues el a bay biba na 
Hulanda, na unda el a bay den 

Departamento di Cultura Aruba, Seccion Investigacion y Documentacion, Horizonte building, L.G. Smith Blvd. 134 Pagina 1 

Prome piso tel; 5822185 


coronan grandi, manera esun 
di St. Martinus Kerk. E coro ey, 
tabata canta cuatro bos y Roy tin 
un LP cu nan a graba. E tabata 
practicamente den coro di dos misa 
pareu. Den St. Janskerk, Roy tabata 
jeugdleider di un grupo di 
muchanan di 14 pa 17 aña. E1 a 
yega di haya un condecoracion 
(oorkonde) di nan tambe. Pero na 
mesun momento Roy tabata den 
coro mixto di St. Martinus cu ta 
canta puro Latin. St. Jans Kerk 
tabata mas tanto misa canta na 
Hulandes. Na De Trupialen 
(Aruba), Roy tabata haya les 
Gregoriano di Frére Alexius, for di 
un buki masha grandi mes. Na St. 
Martinus Kerk tambe tabatin un 
coro masculino cu tabata canta 
Gregoriano. Eyden Roy a canta 




Segun Roy nos tin 


nos hendenan 


sofistica aki na 


Aruha, kendenan 


por husga riba tur 


tereno! 
































Roy Sneek su instrumento principal ta 
guitara 


coro y consecuentemente el a bira di dos dirigente. Na un dado momento, 
el a ricibi un yamada urgente na scol door di comision di Walburger Kerk. 
E1 a haya un peticion pa e dirigi coro cu “cuatro bos” pa un misa di 
Pasco. E yamada a drenta fin di november pa e misa di Pasco december. 
Asina el a yuda y dirigi un coro di ochenta persona pa e misa di Pasco 
anochi. Y el a bay tremendo! Roy a ricibi hopi elogio pa e bon trabou. 

E1 a tuma les di musica na Gehrels Instituut na Nijmegen, cu ta uza un 
sistema propio di duna les y a haci examen adelanta pa por regresa Aruba. 
Te cu awe Roy ta aplica loke el a siña, por ehempel e solfeo ora e ta dirigi, 
of toca e melodia riba su guitara cu ta su instrumento principal. Esey ta en 
breve trayectoria di Roy. 


Dedicaclon y estilo musical 

A dedica mas tanto riba nos wals, mazurka, ranchera y nos tumba. Roy ta keda skirbi tumba den 2/4 segun 
tradicion di Aruba y no 6/8 manera ultimo tempo. Esta e manera di Rufo Wever y Padu Lampe, dus cu e triool, 
ta-ta-ta, ta-rap. E ta toca tambe bolero, balada y jazz. 


Desaroyo musical 


Roy a canta den coro bou direccion 
di Maybeline Arends-Croes. E1 
a canta tambe den coro di Santa 
Anna di Noord bou direccion di 
Tica Giel. Tambe el a participa den 
coro bou direccion di Effaim 
Couthino. E1 a presenta den coro 
na Hulanda y a fungi como 
dirigente tambe. Na Merca, ora el 
a bay studia como piano-tecnico, 
el a dirigi coro tambe pa e misa di 
Pasco anochi. E1 a yega di participa 
como cantante na 


un festival di Dia di Mama na 
IOWA cu un cancion cu Juancho 
Ignacio mester a canta. Frank 
ruman di Roy a compone e cancion 
y na final Roy a gana e festival aki 
tambe! Roy ta fiingi hopi como 
presidente di hurado pa festivalnan 
pa hopi aña y ta hopi stricto pa 
loke ta e criterianan, rekisitonan 
y ta gusta traha di adelanta pa loke 
ta e draaiboek (guion) di e festival 
pa cada cancion, cada cantante y 
instrumentacion. 



Instrumento musital 



Roy ta toca cuatro, y tin tur cinco grado di Instituto 
Venezolano, pero su instrumento ta principalmente guitara. 
Roy a cuminsa na un manera autodidacto y despues a bay 
les cerca di Eric Tchong. Ta ey, el a bin haya sa mas di 
notanan musical. Pero Roy tabata lesa noot pa guitara caba 
y tambe e tabata dirigi coro caba. Asina el a logra haya su 
diploma clasico gitaar A. Na cas e tin cinco guitara y seis 
cuatro. 

Grabacionnan realisa 

Roy tin diferente grabacion realisa, sea cu orkesta, guitara of cu cuatro na 
Cas di Cultura. E tin grabacion di Don Ramon (dfm) y Erica Giel 
kendenan a canta cu orkesta. E tin grabacion di e cd di e muchanan di 
cuatro pa seis aña. Roy tin tambe cuarenticinco cancion graba di 
maestronan di scol preparatorio (kleuterleidsteman) cu cancionnan 
original! E tin misa graba dia cu misa Fatima a cumpli setenta aña, 
caminda Tele Amba a graba. E grabacion di e cd pa muchanan a keda 
graba den studio di Robert Thiel. E grabacion na Tele Amba di e curso 
siña toca cuarta cu a dura un aña, y tin e riba VHS tambe. 

Acontecimentonan cu ta considera mas importante den e bida 
artistico 



Roy no ta considera su mes como 
un artista, pasobra segun e, un 
artista ta duna presentacion tur 
siman. Pero, Roy semper ta haci 
su parti musical mas miho cu ta 
posibel. Como dirigente sigur ta 
sintie bon, pero no ta considera su 
mes un “showman”. Musica a bira 
un pasion pa Roy. E ultimo dies 
aña el a siña masha hopi mes, pero 
den un forma hopi autodidactico. 

E acontecimento cu e ta considera 
importante ta dia cu e mester a 


dirigi coro net tres siman prome cu 
Pasco na Hulanda, pakiko, pasobra 
e dirigente di e coro a sufri di un 
ataca di curazon. Na Merca ora el 
a bay studia pa piano tecnico, nan 
a yama prensa, pasobra Roy tin e 
mesun nomber cu e inventor di 
piano esta Bartolomeo Cristofori. 
Roy a sinti su mes hopi honra. 
Tempo e tabata docente tambe na 
Hulanda, door di embehecimento 
(vergrijzing) den e municipio, a 
opta pa duna Roy su retiro. 


E motibo tabata como esun cu 
drenta ultimo mester bay prome. 
E directiva di scol y comision a 
bay te Den Haag pa protesta den 
temporada di inviemo. Dia 22 di 
december cabesante di scol a bin 
cu bicicleta te na su cas den 
sneeuw y ora hagel ta cay, pa 
informa Roy cu e mag di keda 
como docente. Esaki a haci hopi 
impacto riba trayectoria di Roy 
como docente y dirigente di 
kinderkoor. Ta dushi pa bo sa cu 



Roy ta kere cu hubentud mester haya su desaroyo musical no solamente na cas, pero na scol tambe! 
Lastimamente hopi biaha bo ta tende cu no ta canta mas na scol. Bo ta tende cu e muchanan ta siña for di un 
cd cu e cosnan ey, hopi biaha tambe e docentenan mes no ta fuerte riba e tereno aki. Nos cultura musical ta 
den peliger! Ta p’esey Roy ta keda aprecia nos cultura masha hopi, nos folklore y nos hendenan. Nos 
artistanan manera Don Ramon, Casin Giel, Bemadina y Cecil Growell, Tirso Steba, Tico Quilotte, ya hopi di 
e generacion hoben nos sa ken nan ta. Pero Padu, Dios gracia cantidad di hende conoce y ta aprecie! Roy ta 
desea cu por revisa e buki “ Nos ta Canta” y introducie na tur scolnan basico, principalmente pa tweede y 
derde klas. Roy ta conseha pa e hobennan bay les di musica y siña lesa musica tambe. 

